**OBRAZLOŽITEV ODLOKA IN RAZLOGI ZA SPREJEM**

Občina je v letu 2021 sprejela Odlok o podlagah za odmero komunalnega prispevka za obstoječo komunalno opremo na območju Občine Šmartno pri Litiji (Uradni list RS, št. 6/2021, v nadaljevanju: Odlok). Odlok je bil v začetku leta 2022 spremenjen predvsem glede upoštevanja preteklih vlaganj, natančnejših pojasnil glede posebnih primerov obračuna komunalnega prispevka in dodana je bila občinska oprostitev za industrijske stavbe v višini 30%.

Nov Zakon o urejanju prostora (Uradni list RS, št. 199/21; ZUreP-3), ki je bil sprejet 9. 12. 2021 in stopil v veljavo 1. 6. 2022, je prinesel spremembe glede obročnega plačevanja komunalnega prispevka (v nadaljevanju KP) v primeru izboljšanja opremljenosti zemljišča in obračuna KP za nezahtevne in enostavne objekte. V obeh primerih zakon daje občini možnost, da v svojem odloku omogoči dodatne olajšave, ki sicer neposredno ne izhajajo iz samega zakona.

Nezahtevni objekti po ZUreP-3 niso več oproščeni plačila KP, prav tako ne vsi enostavni objekti. Iz navedenega razloga smo se odločili za znižanje faktorjev namembnosti objekta, ki se nanaša na vse objekte iste klasifikacijske številke (CC-SI) ne glede na zahtevnost gradnje.

Odlok omogoča obročno odplačevanje KP v primeru izboljšanja opremljenosti stavbnega zemljišča in daje posebno možnost socialno šibkejšim občanom, da v obdobju 36 mesecev poravnajo takšen KP.

Zakon v 240. členu navaja, da se KP za novo in obstoječo komunalno opremo ne plača za objekte, investitor katerih je občina ali pravna oseba javnega prava, ustanoviteljica katere je občina. Zato se iz obstoječega odloka črta besedilo iz prvega odstavka 17. člena. Zakon omogoča, da občina lahko v odloku zapiše oprostitev KP za enostavne objekte, ki se v skladu z ZUreP-3 štejejo za pomožne objekte na gradbeni parceli ali pripadajočem zemljišču osnovnega objekta in je ta alineja dodana med občinske oprostitve KP.

Primerjalna tabela za izračun KP za strojno lopo s površino 50 -150 m2 in garažo s površino 30 - 50 m2. Obstoječa faktorja sta 0,7 za strojno lopo in 1,2 za garažo.

|  |  |  |
| --- | --- | --- |
| Strojna lopa |  |  |
| **Faktor namembnosti** | **Nestanovanjska stavba 50 m2 (cesta, javne površine)** | **Nestanovanjska stavba 150 m2 (cesta, javne površine)** |
| 0,5 | 383,5 | 1150,5 |
| 0,7 | 536,9 | 1610,7 |
|  |  |  |
|  |  |  |
| Garaža |  |  |
| **Faktor namembnosti** | **Garažna stavba 30 m2 (cesta, javne površine)** | **Garažna stavba 50 m2 (cesta, javne površine)** |
| 0,9 | 414,18 | 690,3 |
| 1,2 | 552,24 | 920,4 |

Pripravila:

Andreja Leskovšek

Višji svetovalec I